Document ID: /roh_data/filtered/fineweb-2-filterrobots_roh.jsonl.gz/31193

venerada a Solis per urbir ora da Diu, entras Ella, grazia ed agid en tuts basegns.
O zun migeivla e dulscha nossa Mumma Maria: che cul comparer alla paupra e fetg conbriada Giuanetta; ed eunc pli cun leventar si ina fontauna nunstizzenteivla de grazias en favur de quels, che cun confidonza recuorren tier Vus, esses sedada ad enconoscher, quala esses en verdat, quei ei l'amureivla trostigiadra dils conbriai ed il salit dils malsauns: ah steis tier er'a nus en tuttas nossas malsognas e tribulaziuns, cugl' urbir ora a nus da Diu enten quellas pazienzia e confiert, salit e merit.
Schei ina salidada e per suenter. U salit dils malsauns roghei per nus. U consolaziun dils combriai roghei per nus.
O zun amureivla Mumma e nossa Advocata, ch'entras quels plaids endrizzai alla buna Giuanetta, esses sedada ad enconoscher sco quala en verdat Dieus ha Vus constituiu; quei ei il rifugi de tuts ils paupers pucconts: pernei mira! era nus supplichein, che leies esser adina la nossa Advocata pietusa.
Urbei ora a nus da Diu ina sinsera recle dils noss puccaus, in general perdunamen de quels, la pasch e la quietezza della conscienza.
Salidada, ecc. U refugi dils pucconts, roghei per nus.
O zun gloriusa Regina dil tschiel e della tiarra, che figend da saver entras la ventireiula Giuanetta, che Vus eras sepresentada avon il tron digl Altissim, per obtener, sco Mediatura de pasch, misericordia pils laschai cristgeuns, smantischai da sgarscheivels strofs: ed esses taluisa sedemossada il pli pussent agid dils cristifideivels: ah! vegneis adina tier er'a nus en tuts noss basegns, en tuts prighels dell'olma e dil tgevp: sinaquei che giedai da Vus, da Vus schurmiai en veta; da Vus confurtai e defendi sil pung della mort, pudeien per suenter vegnir leu si en parvis a render a Vus grazias perpetuas e gloria senza fin. Amen.
Salidada, ecc. U agid dils cristifideivels, roghei per nus.
Ina salidada ed in requiem per tuts ils benefacturs dil Sanctuari de Solis.